
B7‑0341/2012
Europa-Parlamentets beslutning om skabelse af en EU-retsramme for beskyttelse af kæledyr og strejfende dyr

2012/2670(RSP)

Europa-Parlamentet,
–
der henviser til det store antal andragender fra EU-borgere, der anmoder om skabelse af en EU-retsramme for beskyttelse af kæledyr og strejfende dyr (1613/10, 1274/2011, 1321/2011, 1377/2011, 1412/2011 m.fl.).

–
der henviser til den europæiske konvention om beskyttelse af kæledyr 

–
der henviser til forretningsordenens artikel 202, stk. 2,

A.
der henviser til, at det i artikel 13 i TEUF fastslås, at Unionen og medlemsstaterne tager fuldt hensyn til velfærden hos dyr som følende væsener;

B.
der henviser til, at der ikke findes EU-retsforskrifter om beskyttelse af kæledyr og strejfende dyr, selv om antallet af kæledyr i EU anslås til at andrage over et hundrede millioner;

C.
der henviser til, at Europarådets konvention om beskyttelse af kæledyr endnu ikke er undertegnet af alle medlemsstater;

D.
der henviser til, at kæledyr og strejfende dyr i mange medlemsstater mishandles og udsættes for grusomheder og til, at andragerne navnlig henviser til medlemsstater i Syd- og Østeuropa;

1.
anmoder EU og medlemsstaterne om at ratificere den europæiske konvention om beskyttelse af kæledyr og at gennemføre bestemmelserne heri i national lovgivning;

2.
opfordrer Kommissionen til at forelægge et forslag til en EU-retsramme for beskyttelse af kæledyr og strejfende dyr, der omfatter:

•
 bestemmelser om identifikation og registrering af dyr, 

•
strategier for behandling ar strejfende dyr, inklusive vaccinations- og sterilisationsprogrammer,

•
foranstaltninger til at fremme ansvarligt ejerskab,

•
forbud mod ikke-godkendte kenneler og dyrehjem,

•
forbud mod at dræbe strejfende dyr uden medicinsk indikation,

•
information og uddannelsesprogrammer om dyrebeskyttelse i skolerne,

•
alvorlige sanktioner mod medlemsstater, der ikke overholder bestemmelserne;

3.
pålægger sin formand at sende denne beslutning til Rådet og Kommissionen.

